Ramadaan. Egiptus on islamimaa ning külalised peaksid moslemite kombeid austama (iseäranis ramadaani ajal). Ramadaan on moslemite kuukalendri järgi üheksas kuu, mille ajal peavad islamiusulised 30 päeva jooksul päikesetõusust kuni loojanguni söögist, joogist, suitsetamisest ja suguelust hoiduma. Paastu ei pea haiged, reisil olevad inimesed ning lapseootel ja rinnaga toitvad naised.  Moslemite ajaarvestuse järgi on praegu 1427. aasta. Eelmisel aastal algas ramadaan 24. septembril ja kestis 23. oktoobrini. Tänavu algab ramadaan umbes 12. septembril ning lõpeb 11.  oktoobri paiku (täpsed kuupäevad sõltuvad kuufaasidest). Egiptuse kuurortides puhkavatele turistidele ramadaan harilikult ebamugavusi eriti ei valmista. Vaid kauplused, kohvikud, restoranid ja ööklubid võivad olla avatud pisut teistel aegadel.    RIIGI ERIPÄRAD